tomron87/hebrew-wikipedia-sentences-corpus huggingface dataset:
בשנת 2008 העמידה עצמה פארקר לבחירה בדראפט ה-WNBA ונבחרה בבחירה הראשונה על ידי לוס אנג'לס ספארקס.
כבר במשחק הבכורה שלה בליגת ה-WNBA קלעה פארקר 34 נקודות, שיא הנקודות למשחק בכורה בליגה, והוסיפה 12 ומסרה שמונה אסיסטים.
היא הייתה לשחקנית השנייה בתולדות הליגה שמטביעה במשחק, ורשמה לראשונה בהיסטוריה של ליגת הנשים הישג של חמש על חמש כשקלעה 16 נקודות, הורידה 16 ריבאונדים, מסרה חמישה אסיסטים, חסמה 6 פעמים וחטפה חמישה כדורים מול אינדיאנה פיבר.
פארקר סיימה את העונה עם 18.5 נקודות למשחק, הייתה למלכת הריבאונדים של הליגה כשקטפה 9.5 למשחק והייתה לשחקנית היחידה בהיסטוריה שזכתה הן בתואר רוקי השנה והן בתואר ה-MVP של העונה הסדירה ב-WNBA.
את חודש המשחקים הראשון של עונת החמיצה פארקר בשל הולדת בתה הבכורה, אולם עם שובה למגרשים היא שבה במהרה לכושר משחק.
היא סיימה את העונה עם 13.1 נקודות למשחק, שנייה בקבוצתה רק לליסה לסלי, הובילה את הליגה עם 2.1 חסימות למשחק ועם 9.8 כדורים חוזרים הייתה למלכת הריבאונדים של הליגה שנה שנייה ברציפות.
בסיום העונה נבחרה לחמישיית העונה השנייה ולחמישיית ההגנה השנייה.
בפתיחת עונת הציגה פארקר יכולת גבוהה כשרשמה ממוצעים הגבוהים בקריירה של 20.6 נקודות ו-10.1 ריבאונדים אולם לאחר עשרה משחקים בלבד פרקה את כתפה ולא שבה לשחק בשארית אותה העונה.
פארקר חזרה למגרשי ליגת ה-WNBA בפתיחת העונה הבאה, עונת .
באותה העונה בהם רשמה 18.5 נקודות ו-8.6 ריבאונדים ונבחרה לראשונה בקריירה למשחק האולסטאר של ה-WNBA אולם במהלך העונה נפגעה בברכה, לקחה חלק ב-17 משחקים בלבד, ואף החמיצה את ההשתתפות במשחק הראווה.
בעונת שיחקה פארקר את כל 33 משחקי העונה הסדירה.
היא רשמה 17.3 נקודות למשחק, הייתה לקוטפת הריבאונדים המצטיינת של קבוצה עם 9.7 ולחוסמת המצטיינת בליגה עם 2.3 גגות במשחק.
במשחקי הפלייאוף קלעה פארקר 28.8 נקודות למשחק והורידה 11.0 כדורים חוזרים אך לא הצליחה למנוע את הפסד קבוצה 0–2 מול מינסוטה לינקס.
בעונת 2016 זכתה עם לוס אנג'לס באליפות הליגה, היא נבחרה ל-MVP של סדרת הגמר.
בעונת 2021/2022 זכתה עם שיקגו סקיי באליפות הליגה אחרי שניצחו 3-1 בסדרת הגמר את פיניקס מרקורי.
מאז שנת 2009 משחקת פארקר בקבוצת אוגמ"ק יקטרינבורג מליגת העל הרוסית לנשים, במקביל למשחקה בליגת ה-WNBA.
פארקר זכתה עם הקבוצה גם בסופרקאפ האירופאי המפגיש את זוכת היורוליג עם אלופת היורוקאפ בשנת 2013.
פארקר שיחקה לראשונה במדי נבחרת ארצות הברית במשחקי אליפות העולם בכדורסל נשים שנערכו בברזיל בשנת 2006. כבר במשחק הבכורה שלה במדים הלאומיים, רשמה פארקר דאבל דאבל של 12 נקודות ו-10 ריבאונדים וסייעה לנבחרתה להביס את נבחרת סין 72-119.
באליפות אמריקה לנשים 2007 הייתה פארקר לקלעית המצטיינת של נבחרת ארצות הברית, במשותף עם טינה תומפסון, עם 13.8 נקודות למשחק וסייעה לנבחרתה לנצח בכל חמשת משחקי הטורניר ולזכייה במדליית הזהב.
במשחקי אולימפיאדת בייג'ינג (2008) הייתה בורג משמעותי וקלעה 9.4 נקודות בזכית הנבחרת במדליית הזהב האולימפית, ובאולימפיאדת לונדון (2012) תרמה 10.5 נקודות והייתה לקוטפת הריבאונדים המצטיינת של ארצות הברית עם 7.8 למשחק.
אחיה של פארקר, אנתוני, הוא כדורסלן עבר ששיחק בליגת ה-NBA וביורוליג.
בשנת 2008 נישאה פארקר לשלדן ויליאמס, אף הוא כדורסלן המשחק בליגת ה-NBA, ובשנת 2009 נולדה בתם הבכורה.
בנובמבר 2016 נפרדו קנדיס ושלדן ושלושה חודשים אחרי בפברואר 2017 התגרשו.
בדצמבר 2021 פרסמה בחשבון האינסטגרם האישי שלה כי היא נמצאת במערכת יחסים עם בת זוג מזה שנתיים, וכי הן מצפות לילד יחדיו.
קנדל ניקול ג'נר היא דוגמנית בין-לאומית, אשת עסקים וידוענית אמריקאית.
עיקר פרסומה נקנה לה מסדרת הריאליטי "משפחת קרדשיאן", בה משתתפת עם משפחתה.
על פי מגזין פורבס, משנת 2017 מדורגת ג'נר כדוגמנית בעלת השכר הגבוה ביותר בעולם.
קנדל ג'נר נולדה בלוס אנג'לס שבקליפורניה, ארצות הברית.
היא גדלה בקלבסס, פרבר סמוך.
היא בתן הבכורה של קייטלין ג'נר (לשעבר: ברוס ג'נר) וקריס ג'נר (לשעבר קרדשיאן).
לג'נר אחות קטנה, קיילי (נולדה ב-1997).
מצד אמה יש לה שלוש אחיות-למחצה גדולות: קורטני (נולדה ב-1979), קים (נולדה ב-1980) וקלואי (נולדה ב-1984), ואח למחצה, רוברט "רוב" קרדשיאן (נולד ב-1987).
ג'נר הייתה מעודדת בבית ספרה, אך עברה לחינוך ביתי בספטמבר 2012.
ג'נר החלה לדגמן בגיל 14 והצטלמה למגזין OK ולמגזינים אחרים.
הייתה פרזנטורית של "Forever 21".
קנדל ואחותה קיילי שימשו כמנחות באירועים נוצצים כמו Glee: The 3D Concert Movie red carpet וגם The Twilight Saga: Breaking Dawn – Part 1, ואירועי שבוע האופנה.
בשנת 2011 מגזין "סבנטין" בחר בה ובקיילי לשגרירות סטייל מטעמו.
באותו שנה עשתה תצוגת מסלול ראשונה למותג האופנה "שרי היל".
בשנת 2013, השיקה ג'נר קולקציית בגדים שעוצבה על ידיה ועל ידי אחותה, קיילי ג'נר, ומשווקת בלעדית ברשת "PacSun".
בשנת 2015 שברה את שיא הלייקים ברשת החברתית כאשר קיבלה יותר מ-2.7 מיליון לייקים עבור תמונה שהעלתה.
ג'נר עשתה קמפיינים לשתי חברות בגדי ים.
חברת Nicole O.P.I משווקת שתי קולקציות לק לציפורניים ייחודיות, שנושאות את שמה של ג'נר.
ב-2014 נבחרה להוביל את קמפיין הקוסמטיקה של אסתי לאודר.
בשנים 2015–2018 צעדה על המסלול של התצוגה השנתית היוקרתית של ויקטוריה'ס סיקרט.
בשנת 2024 נכללה ברשימת פורבס 30Under30 כהוקרה על הצלחתה כמייסדת מותג הטקילה 818, שזכה למכירות משמעותיות ולשבחי מבקרים.
מדגמנת בין היתר לחברות קלווין קליין, אדידס וורסצ'ה.
יש לה כ-284 מיליון עוקבים באינסטגרם נכון לאפריל 2023.
ג'נר יצאה בעבר עם הארי סטיילס ואנואר חדיד.
בין השנים 2020 ל-2022 הייתה בקשר עם הכדורסלן דווין בוקר.
בשנת 2023, היא הייתה בזוגיות עם הראפר באד באני.
קנדיס כריסטינה פאטון היא שחקנית אמריקאית.
ידועה בעיקר בשל תפקידה בתור איריס ווסט-אלן (אנ') בסדרת הטלוויזיה "הפלאש" (2014–2023) ברשת The CW.
פאטון נולדה ב-24 ביוני 1985 בג'קסון, מיסיסיפי אך גדלה בפלאנו, טקסס.
לאחר התיכון, למדה תואר ראשון בתיאטרון מהאוניברסיטה המתודיסטית הדרומית (אנ') שבדאלאס, אותם סיימה בשנת 2007.
בשנת 2004, בשנתה הראשונה באוניברסיטה, פאטון לוהקה לאופרת הסבון המצליחה "היפים והאמיצים" ברשת CBS, למשך חמישה פרקים בתפקידה של רובין.
בשנת 2008 פאטון קיבלה תפקיד כמרצדס בסדרת הרשת "Sorority Forever".
במהלך השנים לוהקה לסדרות טלוויזיה רבות, ביניהם אופרות הסבון "היפים והאמיצים" ו-"ימי חיינו".
החל משנת 2014 מגלמת פאטון את אייריס וסט בסדרת הטלוויזיה "הפלאש", אשר מבוססת על חוברות הקומיקס "פלאש" מבית DC קומיקס.
תפקידה בסדרה הוביל להופעות בסדרות אחרות של יקום החץ, בין היתר "החץ", "סופרגירל", "אגדות המחר" ו-"באטוומן".
BuddyTV דירגו אותה במקום 5 ברשימת "100 הנשים הסקסיות ביותר בטלוויזיה לשנת 2014".
במאי 2015, פאטון הגיעה למקום 61 ברשימת 100 הנשים הלוהטות של מקסים.
קנדיס היל היא אתלטית אמריקאית, אלופת העולם לנוער בריצת 100 מטר ובריצת 200 מטר.
היל גדלה בקונירס שבג'ורג'יה, בתם של גארי ולורי ולה אחות צעירה בשנה.
בגיל 12 החלה להתחרות בריצה, ב-2013 זכתה באליפות ג'ורג'יה לתיכונים דרג 6A (הדרג הגבוה ביותר) בריצות 100 מטר ו-200 מטר וכן באליפות ארצות הברית, ב-2014 חזרה על הישג זה וכן שברה בריצות אלו את שיאי מדינת ג'ורג'יה לגילאי נוער.
היא נבחרה לאתלטית השנה בתיכונים בארצות הברית לשנת 2015-2014 והייתה בכך לספורטאית השנייה שזכתה בתואר כבר בשנתה השנייה בתיכון, לאחר מריון ג'ונס.
בדצמבר 2015 הודיעה על מעבר לקריירה מקצוענית וחתמה על חוזה אימוץ עם חברת אסיקס.
ביולי 2016 זכתה במדליית זהב בריצת 100 מטר באליפות העולם באתלטיקה עד גיל 20, כשקבעה שיא אליפות של 11.07 שניות.
ב-2017 סיימה במקום השלישי בריצת 300 מטר באליפות ארצות הברית באולם.
קנדל ויליאמס היא אתלטית אמריקאית המתחרה בקרב שבע.
ויליאמס נולדה בארלינגטון שבוירג'יניה, בתם של בליין ותרזה, אחיה הבכור דבון אף הוא אתלט המתחרה בקרב עשר.
היא למדה בתיכון במריאטה שבג'ורג'יה ולאחר מכן למדה פרסום באוניברסיטת ג'ורג'יה.
ויליאמס ואחיה הצטיינו מילדותם בריצת משוכות, אביהם רשם אותם גם לתחרויות הקרב-רב על מנת שיצברו ניסיון נוסף במקצי המשוכות, וכן מפני שהתחרויות בקרב-רב החלו יום קודם לשאר הענפים, מה שאפשר תנאים טובים יותר למתחרים הבודדים בתחום זה.
ב-2011 זכתה ויליאמס במדליית ארד בריצת 100 מטר משוכות באליפות העולם באתלטיקה עד גיל 18 שהתקיימה בליל שבצרפת וסיימה במקום ה-11 בקרב שבע.
ב-2012 קבעה ויליאמס שיא אמריקאי עד גיל 18 בקרב שבע בתוצאה של 5578 נקודות אותה השיגה כשסיימה שמינית באליפות העולם עד גיל 18 שהתקיימה בברצלונה.
ב-2013 קבעה שיא אמריקאי עד גיל 18 בקרב חמש בתוצאה של 4068 נקודות, היא זכתה באליפות ארצות הברית עד גיל 18 בריצת 100 מטר משוכות, בקפיצה לגובה, בקפיצה לרוחק ובקרב שבע.
במשחקים הפאן-אמריקאיים עד גיל 18 זכתה במדליית כסף בקרב שבע.
ב-2014 זכתה במדליית זהב בריצת 100 מטר משוכות באליפות העולם באתלטיקה עד גיל 20 בתוצאה של 12.89 שניות.
היא החלה להתחרות במסגרת אוניברסיטת ג'ורג'יה, זכתה באליפות ה-NCAA בקרב חמש בשנים 2014, 2015 ו-2016. בתחרות קרב שבע זכתה באליפות ה-NCAA ב-2014 וב-2016 וסיימה שנייה ב-2015.
באליפות העולם באתלטיקה באולם 2016 סיימה במקום השישי בקרב חמש בתוצאה של 4586 נקודות.
באולימפיאדת ריו דה ז'ניירו סיימה במקום ה-17 בקרב שבע בתוצאה של 6221 נקודות.
ביוני 2017 שיפרה את שיאה האישי בקרב שבע ל-6,564 נקודות, בתחרות בה שיפרה את שיאיה האישים בחמישה ענפים.
באליפות העולם באתלטיקה 2017 סיימה במקום ה-12 בתוצאה של 6220 נקודות.
באליפות ארצות הברית באתלטיקה ב-2019 סיימה שנייה בשיא אישי של 6,610 נקודות.
באליפות העולם באתלטיקה 2019 סיימה חמישית בתוצאה של 6415 נקודות.
באולימפיאדת טוקיו סיימה במקום הרביעי.
באליפות העולם באתלטיקה באולם 2022 זכתה במדליית ארד.
קנדידיאזיס הוא זיהום פטרייתי הנגרם מכל סוג של Candida (סוג של שמרים).
כאשר הוא פוגע בפה, קוראים לתופעה בדרך כלל פטרת.
הסימנים והתסמינים כוללים כתמים לבנים על הלשון או על אזורים אחרים של הפה והגרון.
תסמינים אחרים עשויים לכלול כאב וקושי בבליעה.
כאשר הוא פוגע בנרתיק, זיהום זה נקרא זיהום שמרים.
הסימנים והסימפטומים כוללים גרד באיבר מין, צריבה, ולפעמים הפרשות לבנות דמויות "גבינת קוטג'" המופרשות מהנרתיק.
מקרה פחות נפוץ, הוא הפגיעה בפין, וכתוצאה מכך עלול להיות מורגש גירוד.
לעיתים רחוקות מאוד, הזיהום עלול להיות פולשני ומתפשט בכל הגוף, וכתוצאה מכך עלול להופיע חום גבוה יחד עם סימפטומים אחרים בהתאם לחלקי הגוף הפגועים.
ישנם מעל ל-20 מינים של פטריות בסוג Candida שיכולה לגרום לזיהום כאשר Candida albicans הוא הסוג הנפוץ ביותר.
דלקות של Candida בפה הן נפוצות ביותר בקרב ילדים בגיל של עד חודש, קשישים, ואנשים בעלי מערכת חיסונית חלשה.
סימנים וסימפטומים של קנדידיאזיס עלולים להשתנות בהתאם לאזור הדלקת.
רוב הדלקות שנגרמות מפטריות ה-Candida גורמות לסיבוכים מינימליים כגון אדמומיות, גירוד, אי נוחות.
עם זאת, סיבוכים עשויים להיות חמורים, או אפילו קטלניים אצל אוכלוסיות מסוימות אם אינם מטופלים כראוי.
אצל אנשים בעלי מערכת חיסונית מוחלשת, זיהומים על רקע פטריות ה-Candida באזור הוושט עלולים להתרחש בתדירות גבוהה יותר מאשר אצל אנשים בריאים, והם בדרך כלל בעלי נטייה להפוך לזיהומים מערכתיים, דבר אשר עלול לגרום למצב חמור יותר, הנקרא קנדידמיה.
הסימפטומים של זיהומי Candida בוושט כוללים קושי או כאב בבליעה, כאבי בטן, בחילות, והקאות.
פטרת היא נפוצה בדרך כלל אצל תינוקות, ומצב זה לא נחשב חריג אצל תינוקות, אלא אם כן הפטרת נמשכת יותר מכמה שבועות.
זיהום של הנרתיק או הפות עלול לגרום לגירוד חמור, צריבה, כאב, גירוי, הפרשות לבנבנות או לבנבנות-אפורות אשר לעיתים מזכירות מרקם של גבינת קוטג'.
תסמינים של קנדידיאזיס באברי מין זכריים כוללים אדמומיות של העור סביב ראש הפין, נפיחות, גירוי, גירוד וכאב בראש הפין, הפרשות לאמפיות מתחת העורלה, ריח לא נעים, כאב בעת מתן שתן או במהלך קיום יחסי מין.
תסמינים של קנדידיאזיס במערכת העיכול אצל אנשים בריאים כוללים גרד אנאלי, גיהוקים, נפיחות, צרבות, בחילות, שלשול, גזים, עוויתות מעיים, הקאות, כיבי קיבה.
קנדידיאזיס באזור האנוס יכול לגרום לגירוד אנאלי; אך יש לשים לב כי היא אינה נחשבת למחלת מין.
קנדידת שמרים נמצאת בדרך כלל בגופם של אנשים בריאים, בדרך כלל באזור הפה, בפלורה במעיים, ובמיוחד על העור; עם זאת, צמיחתה והתרבותה בדרך כלל מוגבלת על ידי גוף האדם, המערכת החיסונית ובאמצעות תחרות עם מיקרואורגניזמים אחרים כגון חיידקים כובש את אותם מקומות בגוף האדם.
פטריות בסוג Candida דורשות לחות להתרבות, מה שקיים בעור באופן מובהק.
למשל, לבישת בגדי ים רטובים במשך פרקי זמן ארוכים הוא נחשב להיות גורם סיכון.
במקרים קיצוניים, דלקות וזיהומים שטחיים של העור יכולים לחלחל למחזור הדם ולגרום לקנדידיאזיס מערכתי.
גורמים אשר ביכולתם להגביר את הסיכון לקנדידיאזיס כוללים HIV/איידס, מונונוקלאוזיס זיהומי, סרטן, טיפולי סטרואידים, לחץ, נטילת אנטיביוטיקה, סוכרת, מחסור תזונתי.
כמו כן, גם טיפולי פוריות ותחליפים הורמונליים עשויים להגביר את הנטייה.
טיפול באנטיביוטיקה יכול לפגוע במיקרואורגניזמים האחרים שמתחרים עם קנדידת השמרים על מצעי המזון ומקום ההתרבות בחלל הפה, ובפלורה במעיים; ובכך להגדיל את חומרת המצב.
מערכת חיסונית מוחלשת מגדילה משמעותית את הסיכון לפתח זיהום או קנדידיאזיס.
דיאטות הכוללות פחמימות פשוטות במידה רבה נמצאו משפיעות על הסיכויים של קנדידיאזיס אוראלי.
Candida albicans נמצאת בוואגינות של כ-19% מהנשים הבריאות, כלומר אלו אשר לא הראו סימפטומים של זיהום.
שימוש חיצוני של חומרי ניקוי או שטיפות או הפרעות פנימיות (הורמונלית או פיזיולוגית) יכול לשנות את פלורת הנרתיק, ובכך לגרוע מן האיזון המיקרואורגניזמי ולגרום לצמיחת יתר של תאי ה-Candida, ובזאת לגרום לסימפטומים של זיהום, כגון דלקת מקומית.
כמו כן, הריון, שימוש בגלולות למניעת הריון דווחו גם הם כגורמי סיכון.
סוכרת, ושימוש באנטיביוטיקה מקושרים גם לשיעורי זיהומים פטרייתיים מוגברים.
במקרה של קנדידיאזיס בפין, הגורמים בדרך כלל הם קיום יחסי מין עם אדם נגוע, מערכת חיסונית מוחלשת, נטילת אנטיביוטיקה, סוכרת.
קנדידיאזיס בגניטליה הזכרית הוא פחות נפוץ, מקרי קנדידיאזיס בפין מהווים רק שבר קטן ממקרי הקנדידיאזיס אצל נשים; עם זאת, קנדידיאזיס בפין הנובע ממגע ישיר בעת קיום יחסי מין עם שותף או שותפה נגועים אינו דבר נדיר.
הסימפטומים של קנדידיאזיס בנרתיק מתבטאים גם בעת וגינוזיס חיידקי.
ב-2002 הראה מחקר כי רק 33% מהנשים שטופלו עצמית עבור זיהום שמרים למעשה היו באמת בעלות זיהום שמרים, ואילו רובן סבלו מזיהום של חיידקים וגינליים מעורבים.
אבחון של פטריות ה-Candida מתבצע גם באמצעות בדיקה מיקרוסקופית או גידול תרבית.
לצורך זיהוי על ידי מיקרוסקופ אור, ספוגית או גרד של האזור הפגוע מושם על שקופית המיקרוסקופ.
טיפה אחת של תמיסת אשלגן הידרוקסיד 10% (KOH) מוספת לאחר מכן לדגימה.
התמיסה ממוססת את תאי העור, אבל משאיר את תאי ה-Candida בצורת תאים שלמים, ובכך מאפשרת את זיהויים.
עבור שיטת גידול התרביות, ספוגית סטרילית משופשפת על פני שטח העור הנגועף לאחר מכן מניחים את הספוגית במדיום תרבית והיא נשארת שם תוך כדי שהיא מודגרות ב-37 °C (98.6 °F) למשך מספר ימים, וזאת כדי לאפשר התפתחות של מושבות שמרים או חיידקים.
המאפיינים (כגון מורפולוגיה, צבע) של המושבות עשוי לאפשר אבחון ראשוני של האורגניזם גורם המחלה.
אבחון של קנדידת דרכי הנשימה, מערכת העיכול, והוושט מחייב אנדוסקופיה.
אבחון קנדידיאזיס בדרכי העיכול מחייב קבלת דגימה של 3-5 מיליליטר של נוזל התריסריון לתרבית פטרייתית.
אבחנה של קנדידיאזיס במערכת העיכול היא מבוססת על תרבית המכילה עודף של 1,000 יחידות היוצרות מושבה למיליליטר.
דיאטה התומכת במערכת החיסונית, אשר אינה עתירה בפחמימות פשוטות תורמת לאיזון בריא של הפה, והפלורה במעיים.
בעוד שזיהומי שמרים מיוחסים לסוכרת, שליטה ברמת סוכר בדם לא משפיעה על הסיכון לקנדידיאזיס.
לבישת תחתוני כותנה עשויה לסייע בהפחתת הסיכון לפתח זיהום פטריית השמרים בעור ובנרתיק, יחד עם אי לבישת בגדים רטובים במשך פרקי זמן ארוכים.
היגיינת הפה יכולה למנוע פטריות בפה אצל אנשים בעלי מערכת חיסונית מוחלשת.
עבור אנשים שעברו טיפול לסרטן, מי פה המכילים כלורהקסידין עלולים למנוע או להפחית את הסיכוי לפטריות.
אנשים המשתמשים במשאפי קורטיקוסטרואידים יכולים להפחית את הסיכון לפתח קנדידיאזיס אוראלי על ידי שטיפת הפה עם מים או נוזל שטיפת פה לאחר השימוש במשאף.
עבור נשים החוות זיהומים פטרייתיים חוזרים ונשנים, ישנן ראיות מוגבלות המעידות על כך שפרוביוטיקה אוראלית או תוך-וואגינאלית עלולה לעזור למנוע זיהומים עתידיים.
זה כולל גם גלולות ויוגורט.
קנדידאזיס מטופל בעזרת תרופות אנטי-פטרייתיות, הכוללות& קלוטרימאזול, ניסטטין, פלוקונאזול, ווריקונאזול, אמפוטריצין B, וקספופונגין.
פלוקונאזול תוך ורידי או וקספופונגין תוך ורידי משמשים לטיפול באנשים בעלי מערכת חיסונית מוחלשת או הסובלים מזיהום קשה.
המאמצים למניעת דלקות הפה כוללים שימוש בשטיפת פה של כלורהקסדין אצל אלו בעלי מערכת חיסונית ירודה ושטיפת פה לאחר שאיפת סטרואידים.ישנן מעט מאוד ראיות אשר תומכות בהיות הפרוביוטיקה יעילה במניעה או בטיפול זיהומים וואגינליים תכופים.
קנדידיאזיס בפה ובגון מטופלים בעזרת תרופות אנטי-פטרתיות.
קנדידיאזיס אוראלי בדרך כלל מגיב לטיפולים חיצוניים; אחרת, ישנו צורך בשימוש בתרופות נגד פטרת מערכתית.
קנדידיאזיס בוושט ניתנת לטיפול בעזרת נטילת תרופות דרך הפה או דרך הווריד; בזמן דלקת חמורה העמידה לאזול יש צורך בשימוש באמפוטריצין B.
מנה חד פעמית של פלוקונאזול יעיל בכ-90% ממקרי זיהום בנרתיק.טיפול מקומי עשוי לכלול נרות נרתיק או תרופות מקומיות בצורת דוש.
סוגים אחרים של זיהומים פטרייתיים דורשים מינון שונה של תרופות..
עבור זיהום שמרים בנרתיק בזמן הריון, שימוש באימידזול או בטריאזול נחשב לטיפול לפי שיקול הדעת בנוגע לבטיחות.
ספיגתם של אלה נחשבת למינימלית, ובעלת סיכון קטן להעברה בין-שלייתית.
בזיהום בנרתיק במהלך ההריון, טיפול באזול מומלץ למשך 7 ימים במקום משך קצר יותר.
לא נמצאה תועלת מוכחת לפרוביוטיקה עבור ריפוי זיהומים פעילים.
קנדידיאזיס מערכתי מתרחש כאשר שמרי ה-Candida חודרים אל תוך זרם הדם (מצב אשר נקרא פונגמיה) ועלולה להתפשט לאיברים אחרים, כולל מערכת העצבים המרכזית, הכליות, הכבד, העצמות, השרירים, המפרקים, הטחול, או העיניים.
הטיפול מתבצע בדרך כלל בעזרת תרופות אנטי-פטרתיות הניתנות באופן אוראלי או תוך ורידי.
כמו כן, בזיהום בדם אפשר להשתמש בקספופונגין או באמפוטרצין B יכול לעזות.
בקרב המטופלים ביחידות לטיפול נמרץ, שיעור התמותה הוא כ-30-50% כאשר קנדידיאזיס מערכתית מתפתחת.
קנדידיאזיס אוראלי הוא הזיהום הפטרייתי הנפוץ ביותר של הפה, והיא מייצגת גם את הזיהום האוראלי האופורטוניסטי ביותר בבני אדם.
בחצי הכדור המערבי, כ-75% מהנשים חוות במהלך חייהן זיהום על רקע Candida בנרתיק.
קנדידיאזיס בוושט הוא הזיהום הנפוץ ביותר בוושט אצל אנשים הסובלים מאיידס, ומהווה כ-50% מכל דלקות הוושט, לעיתים קרובות מתקיימת עם מחלות וושט אחרות.
כשני שלישים מהאנשים הסובלים מאיידס ומקנדידיאזיס ושטית, סובלים גם מקנדידיאזיס אוראלי.
דלקות של הפה נפוצה אצל כ-6% מכלל התינוקות בגיל של פחות מבן חודש.
מתרחשת אצל בערך 20% מאלה שעברו כימותרפיה, ו-20% מאלה עם איידס.
אצל שלוש מארבע נשים מופיע זיהום שמרים כלשהו במהלך חייהן.
דלקת מפושטת היא נדירה באוכלוסייה ובדרך כלל מופיעה רק אצל אנשים בעלי מערכת חיסונית ירודה.
קנדל וורטס היא רקדנית ג'אז ומחול מודרני, זמרת ודוגמנית אמריקאית.
ידועה בעיקר בשל השתתפותה בסדרת הדוקו-ריאליטי "רקדניות קטנות" שמשודרת בערוץ הטלוויזיה האמריקאי Lifetime.
וורטס נולדה בפיטסבורג, פנסילבניה, לג'יל ולארנו וורטס.
יש לה עוד שתי אחיות גדולות, שרלוט וריילי וורטס.
היא התחילה לרקוד בגיל שנתיים.
לפני הצטרפותה של קנדל לסטודיו של אבי לי מילר, קנדל למדה בבתי הספר למחול Rogers Dance בפיטסבורג ובסטודיו 19 בקרנברי טאונשיפ, פנסילבניה.
קנדל וורטס ואמה ג'יל הן חברות קבועות בלהקה של אבי לי מילר, הלהקה עליה מבוססת הסדרה רקדניות קטנות.
הן הצטרפו לסדרה "רקדניות קטנות" בעונה השנייה, בשנת 2012.
בשנת 2012 וורטס רקדה בתור רקדנית רקע בקליפ "summer love song".
בשנת 2014 רקדה ושרה בקליפ "freaks like me" עם טודריק הל, תוך שהיא מגלמת שתי דמויות, קרואלה דה וויל ובל.
היא השתתפה גם בקליפ של מקנזי זיגלר, "It's A Girl party" בתור רקדנית רקע.
ביוני 2015 הוציאה שיר משלה בשם "Wear Em Out".
באותה שנה, דצמבר 2015, הוציאה שיר נוסף, בשם "winter wonderland".
ב-2016 השתתפה בקליפ של ג'וג'ו סיווה.
+שנהפרויקטתפקידהערות2012–2017"רקדניות קטנות"עצמהתוכנית ריאליטי; עונות 2–7
שנהשירתפקידאמן/יתהערות2012"summer love song"עצמהברוק היילנדרקדנית רקע 2013הופיעה בריקוד "the last text"רקדנית2014הופעת אורח בסטודיו של אבי לי מילר"freaks like me"זמרת ורקדנית רקע"It's A Girl party"מקנזי זיגלררקדנית רקע "freaks like me"קרואלה דה וויל\ בלטודריק הילזמרת ורקדנית רקע2015"together we stand"עצמהרקדנית"Wear Em Out"קנדל וורטסזמרת"winter wonderland"2016ג'וג'ו סיווהרקדנית
קנדים צרפתים (צרפתית: Canadiens français, אנגלית: French Canadians) הם המיעוט האתני הגדול בקנדה.
מוצאם מהמתיישבים הצרפתים שהגיעו לקנדה במאה ה-17 וה-18. מעבר למקור הגעתם לקנדה, הקנדים הצרפתים הם רוב דוברי השפה הצרפתית בקנדה, ומהווים כ-22% מכלל האוכלוסייה.
בשנת 1534 גילה ז'אק קרטייה, חוקר ארצות צרפתי, את נהר סנט לורנס באמריקה הצפונית.
בשנת 1604 החלה התיישבות צרפתית בחבל הארץ הנרחב והוקמה צרפת החדשה .
טריטוריה נרחבת זו נשלטה על ידי צרפת במשך כמאה וחמישים שנה, עד לוויתור של ממלכת צרפת על השטח לטובת בריטניה ב-1763, במסגרת חוזה פריז.
עם החתימה על חוזה פריז, הופסקה לחלוטין ההגירה מצרפת לקנדה ונאסרה בחוק על ידי הבריטים.
כל מיליוני בני הלאום הקנדי-צרפתי, החיים כיום בקנדה, ומיליונים נוספים בארצות הברית, הם צאצאיהם של אותם מתיישבים.
מקורם של המתיישבים הקנדיים הצרפתים היה בעיקרו ממחוזות צפון מערב צרפת, כגון נורמנדי, בוס, אנז'ו, טורן, גסקוניה, אוני, אוגומואה, סטוז', ועוד.
בניגוד למתיישבים הבריטים, היו הקנדים הצרפתיים קתולים בדתם.
עם זאת, גישתם הייתה פחות שמרנית מגישת המתיישבים הבריטים.
למשל, הם לא דגלו בעבדות, ונשים בקוויבק יכלו לכהן בתפקידים בכירים בכנסייה.
במחצית המאה ה-18, התרחבה אוכלוסיית המתיישבים הקנדים הצרפתים והם התפזרו לקולוניות נוספות ברחבי צפון אמריקה.
כיום, רוב הקנדים הצרפתים אשר חיים ברחבי צפון אמריקה מתגוררים בקוויבק, ומכנים את עצמם קֶבֶּקוּאָה (Québécois, שפירושו קוויבקים).
בשנים 1840 עד 1930 היגרו כ-900,000 קנדים צרפתים לארצות הברית, בעיקר לאזור ניו אינגלנד ואקדיה.
יש המפרידים את תושבי אקדיה מההגדרה האתנית של "קנדים צרפתים", מסיבות היסטוריות שונות.
קנדים צרפתים, (כולל אלה שאינם דוברי צרפתית) הם כיום הקבוצה האתנית הגדולה ביותר בקנדה, מלבד קבוצת הקנדים האנגלים.
לעיתים מזהים אותם פשוט כ"צרפתים", "קוויבקים" או כ"אקדים".
המספר הכולל של הקנדים הצרפתים הוא כ-11.9 מיליון אנשים שהוא 33.78% מהאוכלוסייה הקנדית (נכון ל-2011).
לא כל דוברי הצרפתית בקנדה הם ממוצא קנדי צרפתי.
בין דוברי הצרפתית בקנדה ניתן למצוא קבוצות מהגרים גדולות ממקומות כמו האיטי, קמרון, אלג'יריה, תוניס ועוד.
כמו כן, ישנם גם קנדים שהם קנדים-צרפתיים במקורם, אך דוברי אנגלית.
באופן טבעי, מקור השם "קנדים צרפתים" הוא בהשתייכותם.
הם קנדים לחלוטין בהשתייכותם הלאומית, אך שומרים באדיקות על מורשת הגעתם לצרפת החדשה במאות ה-17 וה -18 מהממלכה הצרפתית, על שפתם והמורשת הצרפתית.
מקורו של דגל קוויבק בצלב הלבן שהופיע על הדגלים המלכותיים של צרפת ובשושן צחור, אשר נישא על ידי המיליציות הקנדיות-צרפתיות.
הסמל משמש עוד כיום כדגל הרשמי של קוויבק.
בהיותם האירופאים הראשונים שהגיעו לקנדה, הם העניקו למדינה את שמה.
מקור השם "קנדה" הוא במילה ההורנית-אירוקואית "קָנָטָה" שפירושה כפר או התיישבות.
מגלה הארצות ז'אק קרטייה השתמש לראשונה בשם זה בתחילת המאה ה-16 כדי לציין את האזור שנמצא כיום סביב קוויבק סיטי וסביבת נהר סנט לורנס.
כינוי הלאום "קנדים צרפתים" התקיים מתחילת ההתיישבות.
במרוצת הזמן הפך השם "קנדה" לכינוי לאזורים נרחבים יותר בשטחם וכלל את כל שטח המדינה.
בתחילה שימש המונח "Canadien" ("קנדים") לצורך התייחסות למתיישבים דוברי הצרפתית שהיו תושבי צרפת החדשה.
דוברי אנגלית והתושבים שהגיעו מאוחר יותר מבריטניה נקראו "Anglais" ("אנגלים").
הפרדה זו נמשכה עד קימומה של הקונפדרציה הקנדית בשנת 1867. מאותו זמן ואילך, הפכה המילה "קנדה" לתיאור כלל האזור, כולל של דוברי האנגלית, וכל תושביה כונו "קנדים".
על מנת להשתייך למוצא האתני הקנדי-צרפתי, יש להוכיח השתייכות לאבות המייסדים שהגיעו מממלכת צרפת אל "העולם החדש", ושוהים לפחות ארבעה דורות בקנדה.
למרות הזמן שחלף, עדיין רואים הקנדים הצרפתים את עצמם כממשיכי דרכם של המתיישבים וכצאצאיהם הישירים, ומגדירים עצמם כבעלי זהות אתנית ייחודית.
זאת בניגוד לקבוצות מהגרים אחרות, בהן רוב דוברי האנגלית, שנטמעו במדינה ואינם מציינים עצמם לאחר ארבעה דורות בזהות אתנית אחרת מלבד "קנדים".
בקנדה, 85% של הקנדים הצרפתים מתגוררים בפרובינציית קוויבק, שם הם מהווים את רוב האוכלוסייה בכל האזורים למעט הצפון הרחוק.
רוב הערים והכפרים במחוז נבנו והתיישבו על ידי הקנדים הצרפתים.
מעבר לכך, גם במקומות נוספים בקנדה יש ריכוזים של קנדים צרפתיים.
כיום, שיעור הילודה בקוויבק הוא הנמוך ביותר בקנדה, ובשל כך שיעור האימוץ בפרובינציה הוא הגבוה ביותר בקנדה: אף שבקוויבק נמצאים רק 24% מתושבי קנדה, מבוצעים בה 42% מאימוצי ילדים.
המיעוט האתני קיים גם מחוץ לקנדה.
בארצות הברית מתגוררים כ-2.4 מיליון אמריקאים, שהם בעלי שיוך מוכח ומובהק למיעוט הקנדי צרפתי.
(זאת בנוסף ל-8.4 מיליון אמריקאים בארצות הברית, הטוענים למוצא צרפתי.)
רוב הקנדים המזהים עצמם כקנדים צרפתים מתגוררים בקוויבק.
מאז 1960, קנדים-צרפתים בקוויבק לרוב מגדירים עצמם כ"קוויבקים", ורואים במדינת קוויבק חלק מזהותם.
קוויבק שומרת על הזהות הקנדית-צרפתית באופן אדוק.
השפה הרשמית היחידה בקוויבק, על פי חוק, היא צרפתית.
האנגלית אמנם נלמדת בבתי הספר ונשמעת, אך בקוויבק אין לה מעמד רשמי.
קוויבק היא הפרובינציה היחידה בקנדה, בה נדרשים מועמדים לעבודה בשירות הציבורי, לעבור גם מבחני שפה צרפתית, מעבר למבחני הקבלה הרלוונטיים לכל רחבי קנדה.
אתרי תיירות רבים במונטריאול ובקוויבק סיטי מנציחים את המורשת של המתיישבים הראשונים, ואת שנות ההתיישבות הראשונות.
בין השאר, וכחלק מזהותם הייחודית, מנציחים הקנדים הצרפתים אף את יחסם השונה לטובה של המתיישבים הצרפתים, אל האומות הראשונות, עמן כרתו בריתות סחר ושיתפו עמן פעולה באופן מכבד.
זאת בניגוד למלחמות העקובות מדם ושלילת הזכויות, מצד המתיישבים הבריטים בקנדה (וממשיכיהם האמריקאים מדרום) כלפי האומות הראשונות והאינדיאנים.
מעבר להבדלים בשפה ובתרבות, הקנדים הצרפתים חווים עצמם כקתולים.
אמנם, ככל הפדרציות בקנדה, גם קוויבק אינה דתית, אך הנוכחות של הכנסייה הקתולית בה משמעותית מבחינה תרבותית, ומונחלת גם במערכת החינוך.
קנדים צרפתים חיים גם במחוזות אחרים.
למשל, במחוז אונטריו, חיים כיום כמיליון תושבים ממוצא קנדי צרפתי.
השאר הסתגלו לשפה האנגלית שהיא שפת הרוב.
המיעוט הקנדי הצרפתי הוא הגדול ביותר בקנדה ובעל השפעה.
פרובינציית קוויבק שבה מרוכז רוב הלאום הקנדי צרפתי, היא הפרובינציה הוותיקה ביותר בקנדה, הגדולה בשטחה, העשירה והמשפיעה.
כוחה של קוויבק וכוחו של המיעוט הקנדי צרפתי החי בה, הביא לחקיקה משמעותית בעניין השפה והתרבות הקנדית-צרפתית.
השפה הצרפתית נחשבת כיום באופן חוקי כשפה רשמית שנייה בכל רחבי קנדה.
כל משרדי הממשלה, האוניברסיטאות ושירותי החינוך, בתי החולים ושירותי הבריאות, השירותים החברתיים וכל שאר מוסדות השירות הציבורי, נדרשים להיות דו לשוניים ולאפשר לכל קנדי צרפתי המעוניין לקבל שירות במחוז אחר בקנדה, שאינו קוויבק, לקבל אותו בשפה הצרפתית.
במהלך המאה ה-18, גילו מגלה ארצות צרפתים גם אזורים בארצות הברית.
בעקבות הגילויים, ובחלק מהמקרים לאחר הגלייה מצד השלטונות הבריטיים העוינים, חצו קנדים צרפתים רבים את הגבול והיגרו דרומה לארצות הברית .
בארצות הברית חיים כיום, לפי המשוער, בין 13 ל-16 מיליון אזרחים ממוצא צרפתי, כ-5% מהאוכלוסייה הכוללת, והם מרוכזים בעיקר במדינות לואיזיאנה, ניו אינגלנד ובחלקים של המערב התיכון.
בתחילת המאה העשרים, כשליש מעובדי תעשיית הטקסטיל בניו אינגלנד היו קנדים צרפתים.
כיום לכרבע מאוכלוסיית ניו המפשייר מיוחס מוצא קנדי צרפתי.
הוגונוטים רבים שברחו מצרפת במהלך מלחמות הדת הגיעו לקולוניות האנגליות וההולנדיות ביבשת אמריקה במהלך המאה ה-17. הם אינם קנדים צרפתים.
אף על פי שהם היו רבים והגיעו כמעט לגודל האוכלוסייה הצרפתית בקוויבק באותה התקופה, הם נטמעו בתוך האוכלוסיות המקומיות ואיבדו את זהותם הצרפתית.
ניתן למצוא עדויות מעטות לקהילה זו, כמו למשל בעיר ניו רושל שבניו יורק שנקראה על שם העיר לה רושל בצרפת.
עיר זו הייתה מוקד הדת ההוגונוטית בצרפת החל משנת 1568 וממנה ברחו רבים לעולם החדש.
צאצאי הקנדים הצרפתים בארצות הברית מדברים לרוב אנגלית ונטמעו באוכלוסייה האמריקאית.
עם זאת, חלקם שומרים על זהות מוצאם כקנדים צרפתים.
חלקם מכנים את עצמם כיום French Americans.
ההבחנה בין בני הלאום הקנדי צרפתי, לבין מהגרים מצרפת ומשאר העולם דובר הצרפתית, עשויה להיות מטושטשת בארצות הברית יותר מאשר בקנדה.
סמואל דה שמפלן, אביו-מייסדו של החבל, הגיע בתחילת המאה השבע עשרה לקוויבק במסגרת משלחת.
דה שמפלן היה גם מושלו של החבל עד לשנת 1627, וכן עסק בחקר האזור.
על פי צו מלכותי בריטי משנת 1763 הפכה קוויבק לפרובינציית קנדה, וכל תושביה הפכו באחת לנתינים של השלטון הבריטי.
עם זאת, התעקשות האוכלוסייה דוברת הצרפתית לשמר את תרבותה, שפתה, דתה הקתולית ומסורותיה, והכוח הפוליטי שהפעילה, עשה את שלו.
בשנת 1774 העביר הפרלמנט הבריטי את חוק קוויבק המשמר את השפה הצרפתית והתרבות הצרפתית במחוז, וכן משמר בפרובינציית קוויבק את הדין האזרחי הצרפתי.
בעקבות מלחמת העצמאות של ארצות הברית התיישבו באזור תומכים רבים של בריטניה ובעקבות התיישבות זו חולקה המושבה לשניים - בחוק החוקה של 1791 לפיו חלקה הדרומי של המושבה ייקרא "קנדה העליונה" (לימים, פרובינציית אונטריו) ובה יחול המשפט האנגלי, וחלקה הצפוני של המושבה - "קנדה התחתונה".
בשנת 1867 יצרה פרובינציה זו יחד עם ניו ברנזוויק ונובה סקוטיה את קונפדרציית קנדה.
פרובינציית קנדה חולקה לשני חלקים - אונטריו וקוויבק.
שנות השישים מציינות את עלייתה של התנועה הבדלנית בקוויבק שביקשה לנתק את הפרובינציה מקנדה ולהקים מדינה עצמאית.
פלג קיצוני של התנועה שכונה בשם החזית לשחרור קוויבק (Front de libération du Québec) אף נקט בפעולות טרור שונות להשגת מטרותיה.
בתגובה רצחו החוטפים את לאפרוט.
בשנת 1976 הפתיעה קוויבק את העולם, כאשר מפלגת קוויבק בראשותו של רנה לווק זכתה בבחירות.
צרפתית קנדית הוא מונח מטרייה עבור סוגים שונים של צרפתית מדוברת על ידי הקנדים הצרפתים.
קיימים מספר ניבים עיקריים, הנוהגים באזורים שונים, חלקם מרוחקים גאוגרפית: צרפתית של קוויבק, צרפתית של אקדיה, צרפתית של מטי (Métis), צרפתית של ניופאונדלנד, צרפתית של אונטריו, של קנדה מערב, ושל ניו אינגלנד.
ההבדלים הם מינוריים במבטא ובאופן היגוי של ביטויים מסוימים, אך ניתנים לזיהוי אצל האוכלוסייה המקומית דוברת הצרפתית.
ועדיין, צרפתית קנדית היא ניב מובחן, בעל מאפיינים שונים מהצרפתית הפריזאית (למשל אופן היגוי העיצורים, באופן מעט שונה מהנהוג בצרפת) הכולל גם ביטויים מקומיים שנכנסו לשפה.
יש גם צרפתים קנדים המדברים אנגלית קנדית או אמריקאית אנגלית, במיוחד אם הם מתגוררים באופן גורף דוברי אנגלית מחוזות קנדיים או בארצות הברית.
בקוויבק, מעל שישה מיליון צרפתים-קנדים הם ילידי דוברי צרפתית.
רק 599,225 (7.7% מכלל האוכלוסייה) בקוויבק הם דוברי אנגלית, או דוברי אנגלית קוויבקית (אנגלית מקומית שהושפעה מהמבטא ומאוצר המילים הצרפתי), ואחרים הם אלופונים, כלומר מהגרים ששפת אמם אינה צרפתית, אך הם אשר מדברים גם צרפתית ולא אנגלית בבית).
בארצות הברית, ההטמעה של השפה האנגלית אצל האוכלוסייה ממוצא קנדי צרפתי, הייתה משמעותית יותר, וקיימים מעט מאוד אמריקאים ממוצא קנדי צרפתי בארצות הברית, שהם דוברי צרפתית כיום.
רוב דוברי הצרפתית, מכל המקורות, נמצאים במחוז קוויבק, שם הם מהווים את הרוב שפה של קבוצה, ועוד מיליון מפוזרים בכל שאר קנדה.
כ-31% של אזרחים קנדים הם דוברי צרפתית ו-25% הם ממוצא קנדי-צרפתי.
לא כל דוברי צרפתית ממוצא צרפתי, ולא כל האנשים של קנדי-צרפתי מורשת נמצאים באופן בלעדי או בעיקר דוברי צרפתית.
דוברי צרפתית אשר חיים בפרובינציות קנדיות אחרות מלבד קוויבק, מוכרים כדוברי שפת מיעוט, על פי החוק הקנדי, וזכאים לשירות בשפתם.
אף על פי שבפועל שירותים בשפה הצרפתית בדרך כלל זמינים יותר בערים בירה ובערים גדולות, ולא תמיד בכל כפר או עיירה.
החוק המקומי בקוויבק קובע כי השפה הרשמית היחידה היא צרפתית.
למרות שצרפתית היא שפת הממשל בקוויבק, בפועל, קוויבק מספקת חלק מהשירותים הממשלתיים גם באנגלית, בנוסף לצרפתית.
הנצרות הקתולית היא הדת העיקרית של הקנדים הצרפתים.
ממלכת צרפת אסרה על מי שאינו קתולי להתיישב בצרפת החדשה מ-1629, וכך כמעט כל צרפתי שהגיע לקנדה היה קתולי.
בארצות הברית, מספר משפחות של קנדיים-צרפתיים המירו את דתם לנצרות פרוטסטנטית.
אף שקנדה היא מדינה חופשית וליברלית, אף כיום אין חקיקה בקוויבק המפרידה את הדת מהמדינה.
עד 1960, הייתה הדת הקתולית מרכיב מרכזי וייחודי של הקנדיים הצרפתיים בהגדרת הזהות הלאומית שלהם.
הכנסייה הייתה מקום המפגש החברתי בחיי האזרח הקנדי-צרפתי, וחלק מהחיים הציבוריים.
ציטוט פסוקים, ודיון על צווים דתיים והתאמתם לחיי היום יום היו מקובלים בחברה, בתקשורת ובמערכת החינוך.
צווים דתיים ממקור נוצרי, לדוגמה צווים לאהבת הזולת וסיוע לחלש, כמו גם לאהבה לאל, נמצאים בתרבות, בגנים ובבתי הספר, בבתי חולים ובבתי יתומים, ועוד, והם בעלי השפעה רבה בחיי היום יום באופן כללי.
במהלך המהפכה השקטה של 1960, עם זאת, הקיום המעשי של טקסי הדת והשמירה האדוקה עליהם ירדו באופן דרסטי.
כיום הנוכחות של הכנסייה בקוויבק נמוכה.
באופן פרדוקסלי, כיום משמשים צווי הדת הנוגעים לאהבת הזולת, כרציונל לאהבת אדם ומתן זכויות האדם למיעוטים מוחלשים, כדוגמת להט"ב.
למרות שהגדרת הזהות הקנדית צרפתית מזוהה, בין השאר, גם עם האמונה הקתולית, שיעורי האוכלוסייה שמגדירים עצמם כדתיים משתנה בין האזורים השונים ולפי הגילאים.
באופן כללי, תושבי קוויבק, כשאר תושבי קנדה, פחות דתיים, מאלה שבארצות הברית.
בשל המסורת הליברלית, רבים מהנוצרים בקנדה לא מציינים את דתם.
בקוויבק, בה יושבים רוב הקתולים, רוב תושבי קוויבק כיום מגדירים עצמם כחסרי דת ואינם מתערבים באמונותיהם של אחרים.
לקנדים הצרפתים היו יתרונות ברורים בחקלאות ובגידול משק חי במשך מאות שנים, כולל בקר, סוסים וגם תרנגולות.
עקב פוריות הקרקע באזור נהר סנט לורנס ובחוף העשיר של מפרץ סנט לורנס.
עד 1960 החקלאות השתנתה לכיוון תעשייה חקלאית.
קוויבק הייתה, והיא עדיין, העורק החקלאי של קנדה.
בשטחה העצום של קוויבק נמצא המצבור העיקרי והגדול בעולם של עצי האֶדֶר, המשמשים לייצור סירופ המייפל בקנדה.
קנדיס מישל בקמן ארליך , הידועה יותר בשם הבמה שלה, קנדיס מישל היא מתאבקת עבר אמריקאית.
כמו כן, מישל היא דוגמנית ושחקנית.
מישל מוכרת גם כנערה של חברת Go Daddy, כשהיא מככבת בפרסומות השנתיות של הסופרבול.
בקמן נולדה במילווקי, ויסקונסין והיא ממוצא גרמני וקוסטה ריקני.
בגיל 16 בקמן זכתה בתחרות דוגמנות מקומית בהחלקה על הקרח.
בשנת 1999 עברה לגור בלוס אנג'לס, קליפורניה במטרה להיות דוגמנית מקצועית ושחקנית.
בסביבות הזמן הזה בקמן החלה להשתמש בשם האמצעי שלה, מישל, כשם העבודה שלה.
היא הופיעה במספר רב של מגזיני פיתוח גוף ומגזיני רכב כגון FLEX ו-Lowrider.
כמו כן, בקמן הופיעה במספר סדרות וסרטים כמו שולחן לחמישה ודודג'בול.
בחודש יולי 2004 נבחנה בקמן כמשתתפת בעבור תחרות חיפוש הדיווה.
אף על פי כן שלא נבחרה להיות בין עשר המתמודדות האחרונות, היא הוחתמה לארגון בגימיק של אמנית מייק אפ.
ב-30 ביוני 2005 הועברה קנדיס לסמאקדאון שם היא הייתה מעורבת בעלילה בין טורי וילסון לבין מלינה.
חודש לאחר מכן היא כבר ערכה את הופעת הבכורה שלה באירוע "המסיבה האמריקאית הגדולה" שם היא שימשה כשופטת המיוחדת לקרב "חזייה ותחתונים" בין וילסון למלינה.
לאחר מכן, היא עברה בחזרה לתוכנית Raw ביחד עם וילסון.
בעלילה הבאה קנדיס וטורי הפכו לדמויות הרעות על ידי כך שנטפלו לזוכת תחרות "חיפוש הדיווה" לשנת 2005, אשלי מסארו, וצירפו לשורותיהן את הדיווה ויקטוריה כשביחד השלושה נקראו "נשים בוורוד" (ולאחר מכן כ"שטניות של וינס").
ב-5 בספטמבר ניצחה וילסון את אשלי לאחר הסחת דעת מצידן של ויקטוריה וקנדיס.
הן המשיכו להיות בפיוד נגד מסארו עד שטריש סטרטוש חזרה מהפציעה שלה כדי לעזור לקנדיס להשוות את הכוחות.
ב-17 באוקטובר ניצחו קנדיס, וילסון וויקטוריה את טריש, אשלי ומיקי ג'יימס.
ב-28 בנובמבר חברה קנדיס לווילסון ולוויקטוריה, הפעם הפסידו לאותן טריש, אשלי ומיקי.
בחודש נובמבר הוחתמה קנדיס להיות על שער של מגזין הפלייבוי של חודש אפריל 2006. באירוע טאבו טיוזדיי השתתפה בקרב באטל רויאל שקבע את זהות המועמדת לאליפות הנשים, אך בקרב זה הודחה על ידי אשלי.
באירוע "מחווה לחיילים" ב-19 בדצמבר קנדיס חברה למריה קנליס בניצחונן על אלופת הנשים טריש ואשלי לאחר שקנדיס מצמידה את אשלי.
ב-20 בפברואר ניצחה קנדיס בקרב הבאטל רויאל, מה שנתן לה הזדמנות להילחם על תואר הנשים, אך הפסידה לאלופת הנשים טריש שבוע לאחר מכן.
לאחר הקרב קנדיס סטרה לווילסון והאשימה אותה שההפסד שלה הוא באחריותה.
מעשה זה הוביל לפירוק הקבוצה ולהפיכתה של וילסון לדמות האהובה על הקהל.
הפיוד בין וילסון לקנדיס וויקטוריה הוביל לקרב באירוע רסלמניה 22 בין קנדיס לווילסון, בסיום הקרב שארך כארבע דקות וילסון יצאה עם ידה על העליונה.
ב-12 ביוני קנדיס נוצחה על ידי וילסון.
ב-11 ביולי בפרק של ECW, הופיעה קנדיס כאורחת בריקוד המסורתי של קלי קלי.
קריירת יחידים ותקופתה כאלופת הנשים (2006–2007)
ב-17 ביולי קנדיס הייתה השופטת האורחת בקרב הזוגות בין טריש וילסון לויקטוריה ומיקי ג'יימס, במהלך הקרב הפכה קנדיס לדמות הטובה והאהובה.
יום לאחר האירוע "בלתי נסלח" בתוכנית Raw, קנדיס ניצחה בקרב שלה את ליטה.
שבוע לאחר מכן בקרב החוזר ביניהן, קנדיס הוצמדה לניצחון לאחר הפרעה של השופט המיוחד אדג' במסגרת הסיבוב הראשון של הטורניר שקבע את אלופת הנשים החדשה.
ב-27 בנובמבר ספגה קנדיס פציעה באפה לאחר בעיטה של ויקטוריה לפניה במהלך קרב באטל רויאל.
שלושה ימים לאחר מכן היא עברה ניתוח לתיקון מחיצת האף.
קנדיס חזרה באירוע מהפכת השנה החדשה ב-7 בינואר 2007 כדי לעזור למריה להילחם במלינה, זאת לאחר שהאחרונה ניסתה להפריע בקרב האליפות בין ג'יימס לוויקטוריה.
את הופעת החזרה שלה לזירה ערכה שבועיים לאחר מכן כשהיא ומיקי ג'יימס מנצחות בקרב זוגות את ויקטוריה ומלינה.
שבועות אחר כך קנדיס התחננה לקבל יותר זמן מסך שיבנו את הדמות שלה, וכך היה כאשר ניצחה קרבות זוגות עם ג'יימס נגד ויקטוריה ומלינה.
באירוע "לילה חד פעמי" קנדיס גברה על מלינה בקרב "בריכת שחייה המלאה בפודינג" הראשון בתולדות הארגון.
קנדיס זכתה באליפות הנשים בפעם הראשונה בקריירה שלה באירוע "נקמה" כשהיא גוברת על אותה מלינה, זכייה זו הפכה את קנדיס לזוכת תחרות חיפוש הדיווה הראשונה שזוכה גם באליפות הנשים.
קנדיס הגנה על האליפות שלה בהצלחה בקרב החוזר באירוע "המסיבה האמריקאית הגדולה".
באירוע "בלתי נסלח" ניצחה קנדיס את בת' פיניקס שהייתה המועמדת לתואר שלה.
הפיוד ביניהן המשיך לקרב באירוע "ללא רחמים" שם קנדיס כשלה בניסיונה לשמור על התואר, מה שסיים למעשה תקופה של 105 ימים שהיא מחזיקה בתואר האליפות.
ב-22 באוקטובר קנדיס ספגה שוב פציעה הפעם בעצם הבריח במהלך הקרב החוזר על האליפות שהיה שתיים מתוך שלוש הכרעות, פציעה זו מנעה מקנדיס להתחרות במשך 14 שבועות.
קנדיס שבה ב-18 בפברואר 2008 כשהיא מסיחה את דעתה של בת' פיניקס בקרב נגד מריה.
חודש לאחר מכן חזרה קנדיס לזירה לצד מריה בניצחונן על ג'יליאן הול וויקטוריה.
במהלך הקרב קנדיס נפגעה בכתף השמאלית שלה על ידי קריעה של רקמה צלקתית שהייתה בפציעה הקודמת שלה בעצם הבריח.
בפציעה שונה מהפציעה הקודמת, כאן קנדיס שברה את עצם הבריח שלה בארבעה מקומות שונים.
לקנדיס היה מתוכנן קרב באירוע רסלמניה 24, אך אשלי היא זאת שהחליפה אותה.
ב-23 במרץ עברה בהצלחה את הניתוח לתיקון עצם הבריח.
ב-1 בספטמבר חזרה לזירה בקרב שלוש על שלוש ביחד עם קלי קלי ומיקי ג'יימס על ג'יליאן, קייטי לי בורצ'יל ובת' פיניקס, כאשר קנדיס מצמידה את פיניקס לניצחון.
לקנדיס ניתנה האפשרות להילחם על אליפות הנשים, אך באירוע "ללא רחמים" הפסידה נגד האלופה פיניקס.
ב-2 בפברואר קנדיס איתגרה את פיניקס לקרב, אך לא הצליחה לזכות בתואר הודות להסחת דעת מצד סנטינו מארלה ורוזה מנדס.
ב-15 באפריל 2009 קנדיס הועברה לתוכנית סמאקדאון, אך למעשה לא הופיעה שם אף פעם ושוחררה מהחוזה שלה בתאריך ה-19 ביוני 2009.
בחודש אוקטובר נודע שקרב הפרישה של קנדיס מישל יתרחש ב-2 בדצמבר במסגרת הארגון House of Hardcore של המייסד טומי דרימר.
באירוע זה, שהיה אירועו מספר 36 של הארגון, קנדיס ניצחה את ליסה מארי ורון.
ב-22 ביולי 2019, קנדיס חזרה ל-Raw במסגרת פרק האיחוד של התוכנית.
בתוכנית זו היא הצמידה את קלי קלי מאחורי הקלעים וכתוצאה מכך זכתה באליפות 24/7 של ה-WWE, כאשר מלינה שימשה כשופטת המיוחדת בקרב.
שניות ספורות לאחר מכן, היא הפסידה את התואר לאלונדרה בלייז כתוצאה מהכנעה.
בשנת 2001 השתתפה בקומדיית הנעורים "אמריקן גאי" בתור חשפנית.
ב-7 במאי 2005 נישאה קנדיס לקן ג'י ארליך.
יחדיו יש להם שלוש בנות.
המתאבקת שעשתה את השיפור הגדול ביותר (2007)
PWI דירג אותה במקום ה-10 מתוך 50 המתאבקות הטובות ביותר לשנת 2008
קנדיס ביב פרט היא נוירולוגית ופארמקולוגית אשר גילתה את הקולטן האופיוטי.
פרט נולדה במנהטן, ניו יורק.
אביה, רוברט, היה אומן מסחרי ואילו אמא של פרט, מילדרד, הייתה פקידה קלידנית בבתי משפט.
היא נישאה תחילה לאגו פרט, חוקר אחר, אך השניים התגרשו.
לאחר מכן נשאה למייקל ראף, חוקר אחר, אך החליטה להשאיר את שם משפחתה "פרט".
בשנת 1970 סיימה פרט לימודי תואר ראשון בביולוגיה במכללת ברין מאר בפנסילבניה בהצטיינות יתרה, ובגיל 27 עלתה לגדולה כסטודנטית מצטיינת במהלך לימודי התואר השני.
בשנת 1974 הפכה לדוקטור לפארמקולוגיה במסגרת לימודיה באוניברסיטת ג'ונס הופקינס לרפואה.
החל משנת 1975, פרט החזיקה במשרות רבות במכון הלאומי לבריאות הנפש, ובשנת 1983 הפכה לראש המחלקה לביוכימיה של המוח, ולאישה הראשונה שעמדה בראש מחלקה במכון.
במהלך שנותיה כחוקרת פרסמה פרט מעל ל-250 מאמרים מדעיים.
בשנת 1973, במהלך לימודיה לתואר שני בבית הספר לרפואה של ג'ונס הופקינס, גילתה פרט את קולטן האופיואידי.
קולטן זה הוא הקולטן המאומת הראשון שנמצא במוח האדם, והוא מעביר דרך אופיואידים במערכת העצבים את תחושת הכאב.
הוא מגיב לתרופות המשככות כאבים, כמו מורפין וסמים כמו אופיום.
אל הקולטן נקשרת התרופה המשככת, והיא גורמת לקולטן להפסיק להעביר את תחושת הכאב למערכת העצבים, וכך היא מצליחה לשכך את כאב החולה.
הודות לגילוי הקולטן יהיה ניתן לייעל את התרופות לשיכוך כאבים בעתיד ולהגביר את השפעתן על הסובלים מכאבים כרוניים.
נוירולוגים רבים מתעניינים בקשר בין המוח האנושי לבין בריאות הנפש ורגשות.
גם פרט החליטה לחקור את הנושא במטרה להוכיח שיש קשר מדעי בין המוח לבין מצבי הרוח והרגשות שאנו חווים.
היא חקרה את הנושא במהלך עבודתה במכון הלאומי לבריאות הנפש בשנות השמונים.
ממחקרה הסיקה פרט כי המוח וכל הגוף מעביר מסרים באמצעות מולקולות מסוימות הנקשרות לקולטני תא ספציפיים.
מולקולות אלו, המורכבות מפפטידים, משפיעות בו זמנית גם על תפקוד הגוף וגם על מצבים רגשיים.
מתוך מסקנה זו, פרט יצרה את תחום המחקר "פסיכונוירואימונולוגיה" וכתבה את ספרה המצליח "מולקולות של רגשות".
מסקנתה של פרט הייתה פורצת דרך, אך היא עוררה מחלוקת והתנגדות, מאחר שהיא הייתה שונה לחלוטין ממסקנות אחרות של חוקרים במשך שנים.
למרות זאת, עם הזמן בוצעו יותר ויותר מחקים אשר הראו כי פרט צדקה במסקנתה.
במהלך עבודתה, פרט עבדה עם בעלה האימונולוג, מייקל ראף, במטרה לחקור חלבון הנקרא "פפטיד T".
פרט ובעלה קיוו שהפפטיד יוכל לעזור בטיפול בנגיף ה-HIV, בכך שיחסום את הדרך של הנגיף להיכנס לתאי הגוף.
למרות שהתרופה נראתה מבטיחה, היא לא הובילה לטיפול מוצלח בקרב החולים שנבדקו.
לאחר מכן, פרט ובעלה רצו להמשיך את המחקר על שימוש בפפטידים כאמצעי טיפול במחלות.
הם הקימו יחד את חברת "רפיד פרמצבטיקה", המפתחת תרופות המבוססות על פפטידים לטיפול במחלת אלצהיימר, מחלות לב, מחלות כלי דם ומחלות נוספות.
פרט כתבה יותר מ-250 מאמרים מדעיים על פפטידים, וחידשה מידע רב בתחום.
המידע אשר צברה בנושא אפשר מאוחר יותר ליצור תרופות נוספות אשר עזרו בטיפול של מחלות רבות.
מולקולות של רגשות: למה אתם מרגישים איך שאתם מרגישים (1997)
המדע מאחורי רפואת גוף ונפש (1999)
כל מה שאתם צריכים לדעת בשביל להרגיש טוב (אל)
המדע של גולף והחיים (2013)
פרס אלברט לסקר - על גילוי קולטן האופיוטים (1978)
מרצת כבוד של אוניברסיטת האנמן (1982)
פרס מדענית השנה - איגוד המרפאים (1996)
פרס מצוינות במחקר - הקרן האמריקאית לרפואה אלטרנטיבית (2002)
גיל נולד וגדל בעיר שיקגו שבאילינוי, ובין השנים 1986–1990 למד באוניברסיטת אילינוי באורבנה-שמפיין.
בעונתו השלישית בקבוצת האוניברסיטה קלע 15.4 נקודות למשחק ועזר להוביל אותה, לצד ניק אנדרסון, למעמד הפיינל פור של טורניר אליפות המכללות.
במשחק חצי הגמר התמודדה אילינוי מול אוניברסיטת מישיגן, אותה הוביל גלן רייס לניצחון בתוצאה 83–81 ולהדחתה של אילינוי.
בעונה העוקבת שיפר גיל את תפוקתו ל-20.0 נקודות למשחק, ונבחר לחמישיית העונה השנייה של ליגת המכללות על אף הדחתה של קבוצתו כבר במשחק הראשון של טורניר אליפות המכללות.
גיל נלקח בבחירה החמישית של דראפט ה-NBA 1990 על ידי קבוצת שארלוט הורנטס, לקראת עונתה השלישית בליגה.
במהלך עונת הרוקי שלו השתתף בתחרות ההטבעות של ה-NBA, ובסיומה נבחר לחמישיית הרוקיז של העונה לאחר שקלע 11.0 נקודות בממוצע למשחק.
בעונה הבאה הפך לקלע המוביל של קבוצתו עם 20.5 נקודות למשחק, ובעונת הוביל אותה לצד השחקנים הצעירים לארי ג'ונסון ואלונזו מורנינג למעמד הפלייאוף, לראשונה בתולדות הקבוצה.
בסיבוב הפלייאוף הראשון גברו ההורנטס על בוסטון סלטיקס בתוצאה 3–1 הודות ליכולת מצוינת של שלושת כוכביה הצעירים, אך בשלב הבאה נכנעו לניו יורק ניקס בתוצאה 1–4.
לאחר 3 עונות בשארלוט נשלח גיל בטרייד לסיאטל סופרסוניקס בתמורה לדיינה בארוס ואדי ג'ונסון.
בשתי עונותיו בסיאטל קלע כ-13.9 נקודות למשחק לצידם של גארי פייטון, שון קמפ ודטלף שרמפף, ובשתי העונות הודחה הקבוצה בסיבוב הפלייאוף הראשון.
לקראת עונת נשלח בחזרה לשארלוט הורנטס, בתמורה לקלע הרסי הוקינס.
לאחר 36 משחקים באותה עונה שוב הועבר גיל בטרייד, הפעם לניו ג'רזי נטס עבור הרכז קני אנדרסון.
עונת הייתה הטובה ביותר של גיל מבחינה סטטיסטית, כשקבע שיאי קריירה בנקודות (21.8) וריבאונדים (6.1) למשחק, אך קבוצתו רשמה מאזן שלילי 26–56 וסיימה את העונה במקום ה-13 באזור המזרחי.
בעונת היה מלך החטיפות של ה-NBA, עם ממוצע של 2.7 חטיפות למשחק.
במהלך אותה עונה גם השווה את שיא ה-NBA למספר חטיפות של שחקן במשחק בודד, כשחטף 11 פעמים במשחק מול מיאמי היט ב-3 באפריל 1999. בכך השווה את השיא שקבע שחקן סן אנטוניו ספרס לארי קינון בעונת .
גיל המשיך לשחק בניו ג'רזי עד סיום עונת , אז תם חוזהו בקבוצה.
באותה עת ניצב גיל במקום השביעי ברשימת קלעי הקבוצה בכל הזמנים, עם 4,932 נקודות בסך הכול.
ב-5 וחצי עונותיו עם הנטס רשמה הקבוצה מאזן כולל של 156 ניצחונות לעומת 266 הפסדים (37%) בעונה הרגילה, והפסידה בשלושת משחקי הפלייאוף בהם השתתפה.
בארבע העונות – שיחק במשך עונה אחת עם כל אחת מהקבוצות מיאמי היט, מינסוטה טימברוולבס, שיקגו בולס ומילווקי באקס, בהתאמה, וקלע במהלכן ממוצע של כ-7.9 נקודות למשחק.
לאחר פרישתו שימש גיל כפרשן של משחקי שיקגו בולס ברשת הטלוויזיה המקומית "Comcast SportsNet Chicago".
בקיץ 2017 שיחק בליגת הכדורסל BIG3 עבור קבוצת "Power", בגיל 49.
קנדיל לי סטיוארט היא שחיינית אמריקאית, היא אלופת עולם (בריכת 25 מטר) במשחי שליחים וסגנית אלופת העולם (בריכת 25 מטר) במשחה ל-100 מטר פרפר ושיאנית עולם במשחה שליחים 4x100 מטר מעורב משולב.
סטיוארט נולדה וגדלה בניוטון, מסצ'וסטס.
היא מתאמנת בהדרכתו של דייוויד מארש ב-Team Elite.
באוניברסיאדה שנערכה בקאזאן רוסיה ביולי 2013 זכתה סטיוארט במדליית ארד במשחה שליחות 4x100 מטר מעורב לאחר ששחתה בשלב המוקדמות.
באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 זכתה סטיוארט בשתי מדליות, כסף וארד.
באליפות העולם שנערכה בקאזאן, רוסיה בדצמבר 2018 היא זכתה במדליית כסף לאחר ששחתה בשלב המוקדמות במשחה שליחים 4x100 מטר מעורב משולב ביחד עם ראיין מרפי, קווין קורדס וליה ניל ובשיא עולם חדש של 3:42.33 דקות, כשחיינית פרפר היא שחתה ב"זינוק שליחות" תוצאה של 57.78 שניות.
היא סיימה במקום תשיעי במשחה ל-50 מטר פרפר בתוצאה של 25.93 שניות ובמקום עשירי במשחה ל-100 מטר פרפר בתוצאה של 58.14 שניות.
בשלב המוקדמות היא קבעה תוצאה של 58.06 שניות.
נוסף לכך, היא סיימה במקום ביעי במשחה שליחות 4x100 מטר מעורב בתותצאה של 3:56.76 דקות, כשחיינית פרפר היא קבעה ב"זינוק שליחות" תוצאה של 57.24 שניות, בשלב המוקדמות היא קבעה תוצאה של 56.86 שניות.
במבחנים האמריקאים לאולימפיאדת ריו דה ז'ניירו (2016) סיימה סטיוארט במקום שלישי במשחה ל-100 מטר פרפר בתוצאה של 58.22 שניות והחמיצה את ההשתתפות במשחקים אלה.
נוסף לכך, היא סיימה במקום 18 במשחה ל-100 מטר חופשי בתוצאה של 55.38 שניות ובמקום 19 במשחה ל-50 מטר חופשי בתוצאה של 25.59 שניות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 היא זכתה ב-4 מדליות, 3 זהב ו-1 כסף.
מדליות זהב, במשחי שליחים, לאחר ששחתה בשלב המוקדמות, במשחה שליחות 4x50 מטר מעורב, במשחה שליחות 4x100 מטר מעורב ובמשחה שליחים 4x50 מטר מעורב משולב ומדליית כסף, במשחה ל-100 מטר פרפר בתוצאה של 56.22 שניות, אחרי בת ארצה קלסי דליה (55.01 שניות) ולפני דיאן דיאז מברזיל (56.31 שניות).
נוסף לכך, היא סיימה במקום תשיעי במשחה ל-50 מטר פרפר בתוצאה של 25.66 שניות.
בתחרות גביע האיגוד שנערכה במכון וינגייט, נתניה ב-4 באפריל 2019 קבעה סטיוארט במשחה ל-100 מטר פרפר שיא אישי חדש של 57.51 שניות.
במשחקים הפאן אמריקאים שנערכו בלימה, פרו באוגוסט אותה שנה היא זכתה ב-3 מדליות זהב, במשחה ל-100 מטר פרפר בתוצאה של 58.49 שניות, במשחה שליחות 4x100 מטר חופשי ובמשחה שליחות 4x100 מטר מעורב.
קנדיס גרגאנו הידועה יותר בשם הבמה שלה, קנדיס לאריי היא מתאבקת אמריקאית, המופיעה בארגון ההיאבקות WWE, בתוכנית סמאקדאון, שבה היא אלופת המהירות לנשים הנוכחית.
היא מוכרת בשל תקופתה בארגונים העצמאיים האמריקאים, בעיקר בארגון Pro Wrestling Guerrilla (PWG), שבו הייתה פעם אחת אלופת הזוגות של PWG (כחלק מהצמד World's Cutest Tag Team עם המתאבק ג'ואי ריאן).
החזקה זו בתואר הופכת אותה למתאבקת היחידה שהחזיקה בתואר זה בהיסטוריה של הארגון.
היא שימשה כמחליפה של מיס צ'ביוס הפצועה במסגרת טורניר של ארגון ההיאבקות ChickFight בשנת 2004, אך היא הפסידה כבר בשלב הראשון לפרינסס סוחיי.
במהלך שנת 2005, לאריי הייתה אחת מעמודי התווך של EWF, כשהתמודדה מול מתאבקות כמו הוריקן הוואנה, קיד אומגה ואמייזינג קונג.
בזמן שעבדה עבור ארגון זה, היא התחרתה במהלך שנת 2006 בארגוני ההיאבקות All-Pro Wrestling ו-Ground Zero Wrestling.
בשנת 2007, לאריי התמקדה יותר בארגוני ההיאבקות של אזור המערב התיכון, שבו הופיעה ב-Insanity Pro Wrestling ו-Ring of Honor (ROH).
בארגון ההיאבקות ROH היא הופיעה באוגוסט 2007 בשני קרבות חושך (קרבות שלא שודרו בטלוויזיה), שבהם הפסידה לשרה דל ריי ודייזי הייז.
לאריי החלה להופיע בארגון ההיאבקות Alternative Wrestling Show (AWS) בדצמבר 2007. במאי 2009, היא השתתפה בטורניר על אליפות הנשים של AWS.
היא הגיעה עד לגמר הטורניר, כשבדרך היא ניצחה את קיטנה ורה וכריסטינה ואן ארי.
בגמר עצמו, היא ניצחה את אריקה ד'אריקו ומורגן בקרב משולש וזכתה באליפות הנשים של AWS הפנויה.
היא הגנה על התואר בהצלחה נגד קרלה ג'יידי, ניקי וכריסטינה ואן ארי, עד שהיא הפסידה את האליפות לכריסטינה ואן ארי ב-6 בספטמבר.
כמו כן, היא הופיעה בשנת 2008 בארגון ההיאבקות הוותיק National Wrestling Alliance (NWA), שבו איתגרה את אמייזינג קונג לקרב על אליפות הנשים של NWA, אך לצערה של לאריי היא לא צלחה במשימתה.
לאריי ערכה את הופעת הבכורה שלה במשחק ההיאבקות WWE 2K19 כחלק מהחבילה הנרחבת למשחק.
כמו כן, היא הופיעה גם במשחק העוקב, WWE 2K20, הפעם כדמות רגילה.
לאריי נישאה למתאבק ג'וני גרגאנו בדיסנילנד ב-16 בספטמבר 2016. היא מעריצה מושבעת של דיסני ושל קבוצת ההוקי קרח, אנהיים דאקס.
ב-12 באוגוסט 2021, השניים הכריזו שקנדיס נמצאת בהיריון ראשון.
אליפות הנשים העולמית של AWS (פעם אחת)
הישגים בארגון ההיאבקות Dreamwave Wrestling
אליפות הזוגות של Dreamwave (פעם אחת) - עם ג'ואי ריאן
אליפות הנשים של FWE (פעם אחת)
אליפות הזוגות של FSP (פעם אחת) - עם ג'ואי ריאן
אליפות הזוגות של PWG (פעם אחת) - עם ג'ואי ריאן
PWI דירג אותה במקום ה-18 מתוך 50 המתאבקות הטובות ביותר לשנת 2016
אליפות זוגות הנשים של NXT (פעם אחת) - עם אינדי הארטוול
אליפות המהירות לנשים של ה-WWE (פעם אחת, האלופה הראשונה, נוכחית)
קנדימן הוא סרט אימה אמריקאי מסוגת סלאשר על-טבעי, שבוים על ידי ניה דאקוסטה ונכתב על ידה, בשיתוף פעולה עם ג'ורדן פיל ווין רוזנפלד, שהפיקו יחד עם איאן קופר.
הסרט מהווה המשך ישיר לסרט המקורי משנת 1992 באותו השם, ומככב בו טוני טוד בדמותו של הקנדימן, לצדם של יאיא עבדול-מאטין השני, טיונה פאריס, נתן סטיוארט-ג'ארט וקולמן דומינגו.
הסרט התעתד לעלות לאקרנים ב-12 ביוני 2020 תחת הפצתם של סרטי יוניברסל, אך בעקבות התפרצות מגפת הקורונה, תאריך עלייתו לאקרנים נדחה ל-27 באוגוסט 2021.
כשאמן נואש בשם אנתוני מקוי מגלה על אגדה אורבנית אודות דמותו של הקנדימן, הוא משתמש בתחילה בדמותו של הקנדימן כהשראה לציוריו, אך לרוע מזלו, מקוי מגלה שהוא מתחיל לאבד את שפיותו, ומשחרר גל של אלימות, מוות ואומללות המובילים אותו להתמודד מול גורלו.
שם השחקן/נית שם הדמות אודות הדמות יאיא עבדול-מאטין השני אנתוני מקוי אמן בתחילת דרכו.
טוני טוד דניאל רוביטייל "הקנדימן", רוח נקמנית ההורגת את כל מי שמזמן אותו באמצעות אמירת שמו חמש פעמים מול מראה.
טיונה פאריס בריאנה "ברי" קארטרייט בת זוגו של אנתוני מקוי.
נייתן סטיוארט-ג'ארט טרוי קארטרייט אחיה של ברי.
קולמן דומינגו ויליאם ברק בעלים של מכבסה מקומית.
ויליאמס אן-מארי מקוי אמו של אנתוני.
רבקה ספנס פינלי סטפנס מבקרת אמנות.
כריסטיאנה קלארק דניאלה הרינגטון קאסי קרמר הלן לייל בריאן קינג קלייב פריבלר קייל קמינסקי גריידי סמית' קרל קלמונס-הופקינס ג'יימסון סדריק מייס גיל קארטרייט ננסי פנדר מגישה בערוץ חדשות פאם ג'ונס דבלין שארפ ברנדה לינד אנניקה
בספטמבר 2018, הוכרז שהיוצר והמפיק ג'ורדן פיל נמצא בהליכי משא ומתן על הפקת סרט המשך לסרט האימה "קנדימן" משנת 1992 דרך חברת ההפקות שלו.
הסרט עתיד להיות "המשכו הרוחני" של הסרט המקורי, ולהתרחש בג'נטריפיקציית קבריני גרין, שם עמד בעבר פיתוח השיכונים הישנים בשיקגו.
הצילומים התעתדו להתחיל באביב 2019.
בינואר 2019, דווח כי ייתכן שלקית' סטנפילד יככב בסרט, אך לא כדמות הראשית, אלא כגרסתו המבוגרת יותר של אנתוני מקוי, כיום אמן חזותי שמתחיל להתעניין באגדת הקנדימן, בדומה לדמותה של הלן לייל שגולמה על ידי וירג'יניה מדסן.
באותה תקופה לא הוכרז עדיין מי יככב בסרט והאם טוד או צוות השחקנים המקורי ישובו לגלם את דמויותיהם מהסרט המקורי.
עם זאת, בריאיון ל"אנטרטיינמנט ויקלי", טוד דיבר על פיל ואמר: "אני יודע שהוא מעריץ...
אני מקווה שאופיע בסרט בצורה אופנתית כלשהי.
אבל זה הוליווד, אז אני לא אקח את זה באופן אישי אם מסיבה כלשהי זה לא יסתדר." טוד הוסיף, "אם הסרט החדש הזה יצליח, הוא יאפיל על הסרט המקורי.
אני חושב שהנושא [של הסרט] חשוב יותר מכל פרט.
ואני מתכוון לזה." בפברואר 2019, יאיא עבדול-מאטין השני ניהל משא ומתן על גילום דמותו של מקוי, שלא הוגדר אז כדמות ראשית.
בתגובה לחדשות, טוד הציע את ברכותיו בטוויטר, ואמר: "לחיי הקנדימן, דמות נפלאה שחייתי איתה כבר 25 שנה.
הוא הביא חסד ותהילה ומלא מטען רגשי לחברים ומשפחה, לכבוד הוא לי שרוחם של דניאל רוביטייל וקבריני גרין עולה שוב.
עם זאת, בסופו של דבר הוכרז כי טוד ישוב לגלם את דמותו של הקנדימן.
בהמשך נודע כי השחקנית טיונה פאריס לוהקה לדמותה של בת זוגו של אנתוני מקוי, בגילומו של עבדול-מאטין השני.
צילומי הסרט החלו בתחילת אוגוסט 2019 והסתיימו בין ה-25 ל-27 בספטמבר 2019 בשיקגו, עם צילומים נוספים שהתקיימו בשכונת נורת' פארק במהלך חודש ספטמבר.